text: Skalt tú byggja ella umvæla hús?
  Føroyskt tilfar til børn um umhvørvi og burturkast
text: #000000
text: Skalt tú byggja ella umvæla hús?
text: #000001
text: Føroyskt tilfar til børn um umhvørvi og burturkast
text: #000002
text: IRF dyrkar sítt egna grønmeti
text: #000004
text: Í apríl varð skipað fyri plantuskeiði fyri starvsfólkum hjá IRF, og nú ber til at eta burturav gróðrarmikla kálgarðinum, sum stendur uttanfyri skrivstovuna á Hagaleiti.
text: #000005
text: Í apríl varð skipað fyri plantuskeiði fyri starvsfólkum hjá IRF. Skeiðið byrjaði við einum ástøðiligum parti frá Evu Andersen, og síðan fóru starvsfólkini at sáa eina rúgva av fræum, t.d. iceberg, rukkola, babysalat, koriander, kili, tomatir, basilikum, purleykur, dild og nógv annað. Starvsfólkini sáddu til at taka við heim, og til ein felags kálgarð hjá IRF á Hagaleiti.
text: #000006
text: Fræini eru nú vorðin til plantur, og hesar hava í høvuðsheitum staðið inni. Nú eru tær fluttar út í plantukassar, sum sjálvandi eru gjørdir burturúr endurnýtslutilfari.
text: #000007
text: Hóast tað bæði er skjótari og lættari at keypa grønmeti í matvøruhandlum, eru ágóðarnir av at dyrka egið grønmeti nógvir í tali.
text: #000008
text: Tá ein sjálvur hevur sáað fræini og røkta smáu spírarnar, sum síðani vaksa til kryddurtir og salatbløð, tá fært tú eina heilt aðra virðing fyri matvøruni, í mun til um tú hevur tikið ein kryddurtapott av einari hill í einum matvøruhandli. Harumframt veitst tú, at títt heimadyrkaða grønmeti ikki er sproytað við dálkandi evnum og at einki dálkandi útlát hevur verið av at flyta grønmetið til Føroyar.
text: #000009
text: Allar matleivdirnar frá skrivstovuni á Hagaleiti verða latnar í bokashi-spannir. Bokashi-spannirnar verða hagreiddar úti, og moldin, ið fæst burturúr, er góðskumold, sum er sera rík í føðsluevnum.
text: #000010
text: Seinni í ár, tá úrtøkan úr kálgarðinum er liðug, fara vit at hagreiða bokashi-matleivdirnar niður í plantukassarnar. Tá fáa vit bæði hagreitt bokashi-matleivdirnar endaligt, soleiðis at tær kunnu blíva til mold, samstundis sum vit fáa ríkað gomlu moldina við nýggjum føðsluevnum.
text: #000012
text: Næsta ár er ætlanin at planta av nýggjum í moldkassarnar.
text: #000013
text: Fyrimunirnir við at endurvinna matleivdirnar eru nógvir. Tá vit endurvinna matleivdir, verður virðismikla tilfeingið í matleivdunum hildið í ringrás heldur enn at verða brent. Harafturat eru matleivdir sera ríkar í føðsluevnum, og tí minka vit um tørvin at innflyta kunsttøð. Vit minka eisini um tørvin at innflyta eins nógva mold, tá vit í størri mun framleiða okkara egnu mold.
text: #000014
text: Ein annar stórur fyrimunur við at skilja matleivdir frá vanliga húsarhaldsburturkastinum er, at tú fært eyguni upp fyri matoyðsli, og tú gerst meira tilvitaður um, hvussu nógvan mat, tú koyrir burtur.
text: #000015
text: IRF fegnast um væleydnaða plantuskeiðið, sum tekur støði í umhvørvispolitikki felagsins. Í umhvørvispolitikkinum verður dentur lagdur á, at øll nýtsla og framleiðsla hjá IRF skal vera ábyrgdarfull og burðardygg. Umhvørvispolitikkurin setur eisini út í kortið, at IRF skal vera eitt gott og mennandi arbeiðspláss, har starvsfólkið trívist.
text: #000016